Πεσκανδρίτσα με κρέμα κολοκυθανθών
Στη Λήμνο συνηθίζουν τα ψάρια με τους κολοκυθοανθούς, η κρέμα τους όμως είναι έμπνευση του Λουκά Μάιλερ.
500 γρ. ουρές πεσκανδρίτσας, 1 κουτ. γλυκού μαραθόσπορος, ελαφρά κοπανισμένος, 40 ml ελαιόλαδο, αλάτι, φρεσκοτριμμένο πιπέρι, 30 κολοκυθανθοί, καλά πλυμένοι, 1 φρέσκο κρεμμυδάκι, ψιλοκομμένο, 10 φύλλα δυόσμου, 2 κλωνάρια άνηθος ή μάραθος, τα φύλλα από 2-3 κλωνάρια μαϊντανό, 2 κουτ. σούπας φρέσκο γάλα, 1 κουτ. γλυκού μαραθόσπορος, ελαφρά κοπανισμένος, 40 ml ελαιόλαδο, αλάτι, φρεσκοτριμμένο πιπέρι
Σε μια κατσαρόλα ρίχνουμε όλα τα υλικά για την κρέμα και τόσο νερό ώστε ίσα ίσα να τα καλύπτει. Σιγοβράζουμε σε μέτρια προς χαμηλή φωτιά για περίπου 15 λεπτά, μέχρι να μαλακώσουν καλά. Αδειάζουμε το όλον στον πολυκόφτη και πολτοποιούμε μέχρι να σχηματιστεί μια ρευστή κρέμα.Αλατοπιπερώνουμε τα ψάρια. Προθερμαίνουμε τον φούρνο στους 200° C. Σε ένα τηγάνι ζεσταίνουμε το λάδι σε δυνατή φωτιά και σοτάρουμε τα ψάρια με τους μαραθόσπορους για 3-4 λεπτά από κάθε πλευρά, μέχρι να ροδίσουν. Βάζουμε τα ψάρια σε ταψί, τα περιχύνουμε με το λάδι του τηγανιού και ψήνουμε για 5-7 λεπτά, μέχρι να γίνουν. Μοιράζουμε την κρέμα στα πιάτα, βάζουμε από πάνω τα ψάρια και περιχύνουμε με ωμό λάδι.
Πεσκανδρίτσα,Ψάρι